JCh–2018 tashkiliy qo‘mitasiga 180 mamlakatdan 135 ming ko‘ngillining arizasi kelib tushdi

Futbol bo‘yicha JCh–2018 turnirining tashkiliy qo‘mitasiga 180 mamlakatdan 135 ming ko‘ngillining arizasi kelib tushdi. Bu haqda qo‘mita bosh direktori Aleksey Sorokin ma’lum qildi, deb xabar bermoqda “TASS”.

“Biz 180 mamlakat — Yevropa va Yaqin Sharqdan Avstraliyagacha 135 ming ko‘ngillining arizasini oldik, qabul davom etmoqda”, – dedi Sorokin.
JCh–2018 va Konfederatsiyalar Kubogi–2017 turnirlarining ko‘ngillilar dasturi 2016-yilning 1-iyun kuni ishga tushirilgan edi. Volontyorlik dasturi doirasida 2017-yili Konfederatsiya Kubogida 5 mingdan ziyod, 2018-yilgi chempionatga esa 15 ming kishini safarbar etish mo‘ljallanmoqda. Yana 20 mingga yaqin faol JCh—2018 o‘tadigan shaharlardagi volontyorlik dasturlarida ishtirok etadi.